Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 128

b) Szakmai ismeretek, készségek és képességek A szakmai képzés világítási, kompozíciós, gépmozgási, film-, televízió- és videotechnikai, optikai, vágási, hangtechnikai, laboratóriumi ismereteket tartalmaz. A hallgatók a szakelméleti oktatáshoz kapcsolódó műtermi gyakorlatokban és az adásrendező hallgatókkal közösen készített film, televízió és video vizsgafeladatok megoldásában szerzik meg a mozgókép fényképezéséhez szükséges szakmai tudást és jártasságot. A szak televíziós tagozatán a szakmai képzés a műsorokat készítő műhelyek — közszolgálati és kereskedelmi adók, kábeltelevíziók, helyi tv-állomások — igényeihez igazodva elsősorban a riport és dokumentum műfajokban nyújt operatőri ismereteket. A gyakorlati feladatok középpontjában is a televíziós riport- és dokumentumműsorok, reklámok, a „non-fiction” videoprogramok, helyszíni közvetítések állnak.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes